CELEX: 62020CN0523
Language: et
Date: 2020-10-19 00:00:00
Title: Kohtuasi C-523/20: Eelotsusetaotlus, mille on esitanud Győri Törvényszék (Ungari) 19. oktoobril 2020 – Koppány 2007 Zrt. versus Vas Megyei Kormányhivatal

25.1.2021   
            
            
               ET
            
            
               Euroopa Liidu Teataja
            
            
               C 28/18
            
         
      Eelotsusetaotlus, mille on esitanud Győri Törvényszék (Ungari) 19. oktoobril 2020 – Koppány 2007 Zrt. versus Vas Megyei Kormányhivatal
      (Kohtuasi C-523/20)
      (2021/C 28/27)
      Kohtumenetluse keel: ungari
      
         Eelotsusetaotluse esitanud kohus
      
      Győri Törvényszék
      
         Põhikohtuasja pooled
      
      
         Hageja: Koppány 2007 Zrt.
      
         Kostja: Vas Megyei Kormányhivatal
      
         Eelotsuse küsimused
      
      
                  1.
               
               
                  Kas määruse (EL) nr 1231/2010 (1), millega laiendatakse määrust (EÜ) nr 883/2004 (2) ja määrust (EÜ) nr 987/2009 (3) kolmandate riikide kodanikele, keda nimetatud määrused veel ei hõlma üksnes nende kodakondsuse tõttu, artiklis 1 esinevat fraasi „elavad seaduslikult liikmesriigi territooriumil“ tuleb tõlgendada nii, et see laieneb ka antud riigis elamisloaga viibivatele ning sisserände eest vastutava ametiasutuse välja antud elukohatõendit omavatele kolmandate riikide kodanikele?
               
            
                  2.
               
               
                  Kas tekstiosa „elavad seaduslikult liikmesriigi territooriumil“ saab kohaldada kolmandate riikide kodanikele, kes omavad tööandja asukohas registreeritud elukohta?
               
            
                  3.
               
               
                  Kas tekstiosa „elavad seaduslikult liikmesriigi territooriumil“ tõlgendamisel tuleb arvesse võtta sotsiaalkindlustussüsteemide kooskõlastamist käsitleva määruse (EÜ) nr 883/2004 artikli 1 punktis j toodud mõistet „elukoht“ ja/või antud liikmesriigi riigisisestes õigusnormides määratletud mõistet „elukoht“?
               
            
                  4.
               
               
                  Milline on see ühtne mõiste liidu õiguses, mida fraas „elavad seaduslikult liikmesriigi territooriumil“ tähistab?
               
            
         (1)  Euroopa Parlamendi ja nõukogu 29. aprilli 2004. aasta määrus (EÜ) nr 883/2004 sotsiaalkindlustussüsteemide kooskõlastamise kohta (ELT 2004, L 166, lk 1; ELT eriväljaanne 05/05, lk 72).
      
         (2)  Euroopa Parlamendi ja nõukogu 24. novembri 2010. aasta määrus (EL) nr 1231/2010, millega laiendatakse määrust (EÜ) nr 883/2004 ja määrust (EÜ) nr 987/2009 kolmandate riikide kodanikele, keda nimetatud määrused veel ei hõlma üksnes nende kodakondsuse tõttu (ELT 2010, L 344, lk 1).
      
         (3)  Euroopa Parlamendi ja nõukogu 16. septembri 2009. aasta määrus (EÜ) nr 987/2009, milles sätestatakse määruse (EÜ) nr 883/2004 (sotsiaalkindlustussüsteemide koordineerimise kohta) rakendamise kord (ELT 2009, L 284, lk 1).